**EGYÜTTMŰKÖDÉSI MEGÁLLAPODÁS**

**1. PREAMBULUM**

A Fővárosi Szociális Közalapítvány mint támogató (a továbbiakban Támogató) Budapest Főváros Önkormányzatának támogatásával a Fővárosi Szolidaritási Alap támogatási kerete terhére pályázatot írt ki FSZA 2022 azonosító számon.

A civil szervezet pályázó és a pályázati projekt megvalósításában érintett fővárosi kerületi önkormányzat az együttműködésük feltételeit a jelen megállapodásban rögzítik.

**2. SZERZŐDŐ FELEK**

2.1. A pályázó szervezet(ek)

|  |  |
| --- | --- |
| **Szervezet neve**: | Utcáról Lakásba! Egyesület |
| Postacím: | 1082 Budapest, Baross u. 112. I/4 |
| Székhely: | 1082 Budapest, Baross u. 112. I/4 |
| Nyilvántartási szám): | 01-02-0015604 |
| Adószám: | 18625880-1-42 |
| Aláírásra jogosult képviselője: | Kovács Vera |
| Számlavezető pénzintézet neve: | Magnet Bank Zrt. |
| Számlaszám: | 16200151-18523939 |

(a továbbiakban Pályázó)

2.2. A pályázó civil szervezettel együttműködő önkormányzat

|  |  |
| --- | --- |
| **Önkormányzat megnevezése:** | Budapest Főváros II. Kerületi Önkormányzat |
| Postacím: | 1277 Budapest 23 Pf.:21. |
| Székhely: | 1024 Budapest, Mechwart liget 1. |
| Törzsszám: | 745213 |
| Adószám: | 15735650-2-41 |
| Aláírásra jogosult képviselője: | Örsi Gergely |
| Számlavezető pénzintézet neve: | Raiffeisen Bank Zrt. |
| Számlaszám: | 12001008-00201761-00100004 |

(a továbbiakban Önkormányzat)

2.3. A Felek nyilatkozatai

2.3.1. A Pályázó kijelenti, hogy az FSZA 2022 azonosító számú pályázati felhívás rendelkezéseit és annak mellékleteit megismerte, az azokban foglalt feltételeknek maradéktalanul megfelel.

2.3.2. Az Önkormányzat kijelenti, hogy az FSZA 2022 azonosító számú pályázati felhívás rendelkezéseit és annak mellékleteit megismerte.

**3. A Felek megállapodásai**

3.1. A Pályázó a jelen Megállapodás aláírásával kötelezettséget vállal arra, hogy az FSZA 2022 pályázati felhívás szerinti ***Lakhatási válsághelyzetek kezelése*** pályázati célra az ***Első a lakhatás - Pesten és Budán is!***című projekt (a továbbiakban Projekt) megvalósítására pályázatot nyújt be.

3.2. Az Önkormányzat a projekt megvalósításával egyetért, és annak megvalósítása érdekében - feltéve, hogy a Projekt a pályázaton támogatást nyer el - az alábbiakat vállalja:

* a Projekttel összefüggő hatósági engedélyek kiadásához szükséges tulajdonosi, fenntartói nyilatkozatokat kellő időben megteszi a Pályázó kérelmének megfelelően
* a 1023 Budapest, Frankel Leó út 11. alagsor 2. HRSZ: 13491/0/A/2; és a 1023 Budapest, Lukács utca 6.fszt. 2/B. HRSZ.: 14588/0/A/4. hrsz-ú ingatlanok tekintetében a projekt tervezett megvalósítási időszaka 2023. április 1. - 2024. március 31, valamint a projekt tervezett fenntartási ideje 60 hónap.
* ingatlanonként 500 ezer forint önerőt biztosít a projekt megvalósításhoz.

3.3. Az Önkormányzat vállalja, hogy a Projekt megvalósítása során a Pályázó jelen Megállapodásban, a pályázati felhívásban és a támogatói okiratban meghatározott kötelezettségeinek teljesítését elősegíti.

3.4. A Pályázó vállalja, hogy haladéktalanul tájékoztatja az Önkormányzatot, amennyiben a Projekt keretében általa vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja.

**4. KAPCSOLATTARTÁS**

4.1. A Felek a jelen Megállapodásban foglaltak teljesítésének időtartamára kapcsolattartókat jelölnek ki.

1. A Pályázó részéről

Kapcsolattartó neve, beosztása: Kovács Vera, társelnök

Telefonszám: +36 30 601 7694

Email: kovacs.vera@utcarollakasba.hu

1. Az Önkormányzat részéről

Kapcsolattartó neve, beosztása: Szabó-Bartha Nikolett titkársági koordinátor

Telefonszám:+36 30 511 7155

Email: szabo.bartha.nikolett@masodikkerulet.hu

4.2. A Felek rögzítik, hogy egymás kijelölt kapcsolattartóinak személyes adatait a jelen Megállapodás teljesítéséhez fűződő jogos érdek alapján kezelik, és ennek tényéről a kijelölt kapcsolattartókat előzetesen tájékoztatták.

**5. A MEGÁLLAPODÁS MEGSZŰNÉSE ÉS MÓDOSÍTÁSA**

5.1. A Felek a jelen Megállapodást a Projekt megvalósítására és fenntartására meghatározott időtartamra hozzák létre.

5.2. A jelen megállapodás megszűnik, ha a Projekt támogatást nem nyer el.

5.3. A jelen Megállapodás kizárólag írásban, a felek közös megegyezésével módosítható.

5.4. A Felek a Megállapodás rendes felmondásának jogát kizárják.

5.5. A Felek adataiban bekövetkezett változások, így különösen székhely, bankszámlaszám stb., nem igénylik a jelen Megállapodás módosítását. A felek az adatok változásáról értesítik egymást.

**6. ZÁRÓ RENDELKEZÉSEK**

6.1. A jelen Megállapodás a mindkét fél által történő aláírásának napján lép hatályba.

6.2. A jelen Megállapodás a pályázat nyertessége esetén a vállalt fenntartási időszak végéig jön létre. Amennyiben a pályázat támogatást nem nyer el, a jelen Megállapodás a pályázatot elutasító döntés közzétételét követő napon megszűnik.

6.3. A Felek képviseletében aláíró személyek kijelentik és igazolják, hogy jogosultak a Tag képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

6.4. A Tagok a jelen Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

Kelt: Budapest, 2023. február…..

|  |  |
| --- | --- |
| **Budapest Főváros II. Kerületi Önkormányzat**  Örsi Gergely polgármester | **Utcáról Lakásba! Egyesület**  Kovács Vera társelnök |